**ELŐTERJESZTÉS**

Bonyhád Város Képviselő - testületének 2021. október 28-i

rendes/rendkívüli testületi ülésére

|  |  |
| --- | --- |
| Tárgy: | Jelentés a lejárt határidejű határozatok végrehajtásáról, tájékoztató a polgármester elmúlt ülés óta végzett munkájáról |
| Előterjesztő: | Filóné Ferencz Ibolya polgármester |
| Előterjesztést készítette: | Filóné Ferencz Ibolya polgármesterFilczinger Ágnes jegyző |
| Előterjesztés száma: | 166. sz. |
| Előzetesen tárgyalja: | - |
| Az előterjesztés a jogszabályi feltételeknek megfelel: | Dr. Márton Antal aljegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya |

Tisztelt Képviselő-testület!

Az **560/2021. (VIII.2.)** számú határozatában a Képviselő-testület döntött a Bonyhád 2542/11 hrsz-ú ingatlanból 16160 m2 értékestéséről. A nyilvános pályázat kiírásra került. A pályázat értékelése és véleményezése megtörtént.

Az **581/2021. (IX.30.)** számú határozatában a Képviselő-testület a Bonyhád 0313/2 hrsz-ú ingatlant kiemelt fejlesztési területté nyilvánította.

Az **583/2021. (IX.30.)** számú határozatában a Képviselő-testület döntött a Bursa Hungarica Felsőoktatási Önkormányzati Ösztöndíjrendszer 2022. évi fordulójához való csatlakozásról. A pályázati felhívás kiírásra került.

Az **584/2021. (IX.30.)** számú határozatában a Képviselő-testület döntött a Bonyhád – belterületi utak járdák felújítására vonatkozó támogatási igény módosításáról. Bonyhád Város Önkormányzata és a Kreaterv-Bt. között a szerződés aláírásra került. Bonyhád Város Önkormányzata és a BONYBER Bt. között a megbízási szerződés aláírásra került.

Az **585/2021. (IX.30.)** számú határozatában a Képviselő-testület döntött a Völgységi Tájkutató Alapítvány és a Magyar Turizmus Zrt. közötti névhasználati szerződés felmondásáról. A Völgységi Tájkutató Alapítvány kérvényezte a szerződés felmondását. A szerződés felmondási határideje 90 nap.

Az **586/2021. (IX.30.)** számú határozatában a Képviselő-testület jóváhagyta a Bonyhádi Varázskapu Bölcsőde és Óvoda nyitvatartását. Az intézmény részére a határozat kivonat megküldésre került.

Az **587/2021. (IX.30.)** számú határozatában a Képviselő-testület elfogadta a Bonyhádi Varázskapu Bölcsőde és Óvoda 2021/2022-es évre vonatkozó munkatervét. Az intézmény részére a határozat kivonat megküldésre került.

Az **588/2021. (IX.30.)** számú határozatában a Képviselő-testület jóváhagyta a BÁI felvételi körzeteit és a Tolna Megyei Pedagógiai Szakszolgálat működési körzeteit. A KLIK részére a határozat kivonat megküldésre került.

Az **590/2021. (IX.30.)** számú határozatában a Képviselő-testület döntött a Bonyhád 2542/12 helyrajzi számú ingatlan értékesítéséről. Bonyhád Város Önkormányzata és a BRP-Projekt Kft. között az adásvételi szerződés aláírásra került.

Az **591/2021. (IX.30.)** számú határozatában a Képviselő-testület 2 év határozott időre megbízta Juhász Józsa Mártát a Vörösmarty Mihály Művelődési Központ igazgatói feladatainak ellátásával. Az alkalmazási iratok elkészültek, a vezetői megbízás a törzskönyvi nyilvántartásban átvezetésre került.

Az **592/2021. (IX.30.)** számú határozatában a Képviselő-testület döntött a „Boros Dezső” Díj 2021-es odaítéléséről. A díj átadására az október 23-i városi ünnepségen kerül sor.

**Beszámoló Filóné Ferencz Ibolya polgármester két ülés között végzett munkájáról:**

|  |  |
| --- | --- |
| 2021.szeptember 24. | A Tolna megyei Önkormányzat közgyűlésén voltam. |
| 2021.szeptember 25. | A Petőfi Sándor Magyar Művelődési Egyesület fennállásának 75. jubileuma alkalmából rendezett ünnepségen vettem részt, Pancsován. |
| 2021. szeptember 26. | Részt vettem a majosi katolikus templom újra szentelése alkalmából tartott szentmisén és ünnepségen. |
| 2021.szeptember 27. | Vezetői értekezletet tartottunk.Családja körében, otthonában köszöntöttem Szlama Gyuri bácsit 90.születésnapja alkalmából.Részt vettem a humán és a Pénzügyi Bizottságok ülésén. |
| 2021.szeptember 28. | A Bonyhádi Német Önkormányzat ülésén voltam.Az Idősek Napja alkalmából szervezett programot egyeztettük. |
| 2021.szeptember 29. | 90.születésnapján otthonában köszöntöttem Bolbach nénit.A Roma Nemzetiségi Önkormányzat ülésén voltam. |
| 2021.szeptember 30. | Testületi ülést tartottunk. |
| 2021.október 1. | Fogadtam a Tolna Megyei Rendőrfőkapitányság delegációját.Részt vettem az Idősek Napi programunkon, köszöntöttem a résztvevőket. |
| 2021.október 2. | Részt vettem a Bonyhád és környéke nyugdíjas klubjainak regionális találkozóján, köszöntöttem a résztvevőket. |
| 2021.október 4. | Vezetői értekezletet tartottunk.Fogadtam Chlebovits Miklós és Tóth István Zsolt urakat. |
| 2021.október 5. | Szabadságon voltam. |
| 2021.október 6. | Jótékonysági sütemény vásárról egyeztettünk.Részt vettem az Aradi Vértanúkra való megemlékezésen. |
| 2021.október 7. | A Bonyhádi Védőnői Szolgálat által szervezett programon vettem részt a Solymár Imre Városi Könyvtárban. |
| 2021.október 8. | Idősek Napi rendezvényen vettem részt az Idősek otthonában.Kopjafaavatáson és koszorúzáson voltam a Székely Emlékparkban. Részt vettem a Bukovinából való hazatérés 80.évfordulójára rendezett megemlékezésen, köszöntöttem a megjelenteket.  |
| 2021.október 9. | a Bukovinai Székelyek Búcsúján voltam. |
| 2021.október 11. | Vezetői értekezletet tartottunk.Részt vettem a Bonyhádi Városfejlesztési Stratégia Workshop-onTurek Miklós „A szőlőszem „c. versszínházi monodrámáján voltam. |
| 2021.október 12. | A városi adventi programokról egyeztettünk.A BVLC vezetőségével és a Sportcentrum igazgatójával egyeztettünk. |
| 2021.október 13. | Fogadtam a Székely kör vezetőségét. |
| 2021.október 14. | A Tolnai Népújság partnertalálkozóval egybekötött gazdasági fórumán vettem részt.  |
| 2021.október 15. | A Dél-Balatoni és Sió-völgyi Hulladékgazdálkodási Rendszer Konzorciuma Tagi Tanácsának ülésén vettem részt Siófokon. |
| 2021.október 18. | Vezetői értekezletet tartottunk.Aláírásra került a BRP-Projekt Kft. képviselőjével a 2542/12 hrsz alatt felvett ingatlan értékesítésére kötött adásvételi szerződés. |
| 2021.október 19. | Részt vettem a Sportlétesítmények Magyarországi Szövetsége közgyűlésén Budapesten. |
| 2021.október 20. | Babacsomagot vittem és adtam át 8 bonyhádi családnak.„TeSzedd” környezetvédelmi akciót szerveztünk a városban.A Helyismereti Szabadegyetem programján vettem részt. |

**Határozati javaslat:**

Bonyhád Város Önkormányzati Képviselő-testülete az **560/2021. (VIII.2.), 581/2021. (IX.30.), 583/2021. (IX.30.), 584/2021. (IX.30.), 585/2021. (IX.30.), 586/2021. (IX.30.), 587/2021. (IX.30.), 588/2021. (IX.30.), 590/2021. (IX.30.), 591/2021. (IX.30.)** és az **592/2021. (IX.30.)** számú lejárt határidejű határozatokról szóló jelentést, valamint a polgármester két ülés között végzett munkájáról szóló tájékoztatót elfogadja.

Bonyhád, 2021. október 22.

Filóné Ferencz Ibolya

 polgármester